Държавен вестник, бр. 94, 2018 г., стр. 37

БРОЙ  94	
Д Ъ Р Ж А В Е Н  В Е С Т Н И К 	
СТР.  37  
Раздел III
Бюро по защита при главния прокурор
Чл. 28. (1) Бюрото по защита е самостоя-
телна организационна структура при главния 
прокурор.
(2) Правилата за устройството и дейността 
на Бюрото по защита се уреждат с акт на 
главния прокурор.
(3) Класификаторът на длъжностите със 
статут по Закона за Министерството на 
вътрешните работи (ЗМВР), длъжностните 
разписания, функционалните задължения и 
длъжностните характеристики на служителите 
в Бюрото по защита се утвърждават от глав-
ния прокурор по предложение на директора 
на Бюрото по защита.
(4) Контролът върху дейността на Бюрото по 
защита се осъществява от главния прокурор.
Чл. 29. (1) Директорът на Бюрото по за-
щита е пряко подчинен на главния прокурор. 
(2) Директорът на Бюрото по защита: 
1. представлява Бюрото по защита; 
2. осъществява общото и непосредственото 
ръководство на Бюрото по защита;
3. ръководи пряко планирането, организи-
рането и контрола на оперативните дейности 
на Бюрото по защита; 
4. планира, разрешава, отпуска, разходва 
и отчита бюджетните средства по бюджета 
на Бюрото по защита;
5. изготвя становища до главния прокурор 
относно:
а) възможността за осигуряване и вида на 
мерките за предварителна защита;
б) възможността за включване на застра-
шеното лице в Програмата за защита, вида 
на подходящите мерки и първоначалния им 
срок, както и необходимостта от дейности по 
чл. 5, ал. 5 от ЗЗЛЗВНП и създаване на нови 
основни данни по чл. 6, ал. 5 от ЗЗЛЗВНП;
в) необходимостта от продължаването на 
мерките по Програмата за защита за всяко 
защитено лице, както и за изменение на вида 
на приложената мярка за защита;
6. изготвя предложения до главния про-
курор за: 
а) удължаване на предварителната защита;
б) прекратяване на предварителната за-
щита;
в) осигуряване на дейности по чл. 5, ал. 5 
от ЗЗЛЗВНП, когато необходимостта е въз-
никнала въз основа на нови обстоятелства;
г) създаване на нови основни данни по чл. 6, 
ал. 5 от ЗЗЛЗВНП, когато необходимостта е 
възникнала въз основа на нови обстоятелства;
д) прекратяване действието на Програмата 
за защита;
7. представя на главния прокурор отчети 
за изразходваните средства по прилагане на 
специалната защита – общо и за всеки кон-
кретен случай;
8. представя на главния прокурор писмени-
те отчети за дейността на Бюрото по защита 
относно изпълнението на специалната защита;
9. нарежда изпълнение на мерки за пред-
варителна защита по реда на чл. 6, ал. 4 от 
ЗЗЛЗВНП; 
10. сключва писмени споразумения със 
застрашени лица за предоставяне на защита 
в тридневен срок от датата на съответното 
разпореждане на главния прокурор или ре-
шение на Съвета по защита;
11. нарежда изпълнение на други мерки от 
Програмата за защита в случаите по чл. 17а 
от ЗЗЛЗВНП с изключение на мярката по 
чл. 6, ал. 2, т. 5 от ЗЗЛЗВНП;
12. осигурява присъствието в наказателното 
производство на лица, на които е предоставена 
специална защита;
13. осъществява оперативно сътрудничество 
с компетентните национални органи и с органи 
на други държави в областта на защитата на 
застрашени лица във връзка с наказателното 
производство;
14. въз основа на международен договор или 
при условията на взаимност след разпореждане 
на главния прокурор сключва споразумения с 
компетентни органи на други държави;
15. организира осъществяването на лична 
физическа охрана при условията и по реда 
на Наказателно-процесуалния кодекс (НПК);
16. организира изпълнението на разпореж-
дания на главния прокурор за принудително 
довеждане на лица до орган на съдебната 
власт и за обезпечаване охраната на действия 
по разследването; 
17. управлява човешките ресурси съобраз-
но чл. 14д, ал. 2 от ЗЗЛЗВНП и правилата 
по чл. 28, ал. 2.
(3) В изпълнение на правомощията си по 
ал. 2 директорът на Бюрото по защита издава 
заповеди.
(4) При изпълнение на функциите си ди-
ректорът на Бюрото по защита се подпомага 
от заместник-директор. Заместник-директорът 
замества директора при ползване на законо-
установен отпуск, командироване в страната 
и в чужбина и при други случаи на негово 
отсъствие.
Чл. 30. (1) Служителите на Бюрото по 
защита са:
1. държавните служители, по отношение 
на които се прилагат разпоредбите на част 
трета, глави седма – дванадесета от ЗМВР;
2. държавните служители, чийто статут се 
урежда със Закона за държавния служител;
3. лицата, работещи по трудово правоотно-
шение, чийто статут се урежда при условията 
и по реда на Кодекса на труда и ЗМВР.